CELEX: 31992R1483
Language: el
Date: 1992-06-04 00:00:00
Title: Κανονισμός (ΕΟΚ) αριθ. 1483/92 του Συμβουλίου της 4ης Ιουνίου 1992 περί παρατάσεως του προσωρινού δασμού αντιντάμπινγκ που έχει επιβληθεί στις εισαγωγές των συσκευών λήψης για τη ραδιοφωνία του τύπου που χρησιμοποιείται στα αυτοκίνητα οχήματα, καταγωγής Νότιας Κορέας

Avis juridique important

|

31992R1483

Κανονισμός (ΕΟΚ) αριθ. 1483/92 του Συμβουλίου της 4ης Ιουνίου 1992 περί παρατάσεως του προσωρινού δασμού αντιντάμπινγκ που έχει επιβληθεί στις εισαγωγές των συσκευών λήψης για τη ραδιοφωνία του τύπου που χρησιμοποιείται στα αυτοκίνητα οχήματα, καταγωγής Νότιας Κορέας  

Επίσημη Εφημερίδα αριθ. L 156 της 10/06/1992 σ. 0001 - 0001

ΚΑΝΟΝΙΣΜΟΣ (ΕΟΚ) αριθ. 1483/92 ΤΟΥ ΣΥΜΒΟΥΛΙΟΥ  της 4ης Ιουνίου 1992  περί παρατάσεως του προσωρινού δασμού αντιντάμπινγκ που έχει επιβληθεί στις εισαγωγές συσκευών λήψης για τη ραδιοφωνία του τύπου που χρησιμοποιείται στα αυτοκίνητα οχήματα,  καταγωγής Νότιας ΚορέαςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 11,  την πρόταση της Επιτροπής,  Εκτιμώντας:  ότι, με τον κανονισμό (ΕΟΚ) αριθ. 313/92 (2), η Επιτροπή έχει επιβάλλει προσωρινό δασμό αντιντάμπινγκ στις εισαγωγές συσκευών λήψης για τη ραδιοφωνία του τύπου που χρησιμοποιείται στα αυτοκίνητα οχήματα, καταγωγής Νότιας Κορέας-  ότι η εξέταση των πραγματικών περιστατικών δεν έχει ακόμη ολοκληρωθεί και ότι η Επιτροπή έχει ενημερώσει τους εξαγωγείς που είναι γνωστό ότι ενδιαφέρονται σχετικά με την πρόθεσή της να προτείνει την παράταση της ισχύος του προσωρινού δασμού για πρόσθετη  περίοδο δύο μηνών-  ότι οι εξαγωγείς δεν εξέφρασαν αντιρρήσεις,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ισχύς του προσωρινού δασμού αντιντάμπινγκ που έχει επιβληθεί στις εισαγωγές συσκευών λήψης για τη ραδιοφωνία του τύπου που χρησιμοποιείται στα αυτοκίνητα οχήματα, καταγωγής Νότιας Κορέας, με τον κανονισμό (ΕΟΚ) αριθ. 313/92, παρατείνεται για  περίοδο δύο μηνών. Ο δασμός αυτός παύει να επιβάλλεται αν, πριν από τη λήξη της εν λόγω περιόδου, το Συμβούλιο θεσπίσει οριστικά μέτρα ή περατωθεί η διαδικασία βάσει του άρθρου 9 του κανονισμού (ΕΟΚ) αριθ. 2423/88.  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 4 Ιουνίου 1992. Για το Συμβούλιο  Ο Πρόεδρος  Fernando FARIA DE OLIVEIRA   (1) ΕΕ αριθ. L 209 της 2. 8. 1988, σ. 1. (2) ΕΕ αριθ. L 34 της 11. 2. 1992, σ. 8.